 Xubnihii Soomaalida iyo ajnabiga ahaa ee kulankaasi ka hadlay waxaa hadalka u qeybinayey Craxmaan Maxéd, waxaana ugu horreyn ka soo qeybglayaashu ay si taxadar leh u dhageysteen warbixin dheer oo uu halkaasi ka soo jeediyey Nuur Maxéd Faarax oo ah Guddoomiyaha dallada, wuxuuna sheegay in markii ay darseen baahida xoogan ee ay Soomaalida ku dhaqan Rotterdam iyo hareeraheeda u qabaan in ay helaan maamul adag oo mujtamaca Soomaalida kala qeybqaata sidii ay wax u wada-qabsan lahaayeen iyaga dhexdooda, waxna ula qabsan lahaayeen bulshada kale in ay goáan ku gaareen dhismaha dalladan oo ah mid kulmisa dhammaan ururada Soomaalida ee degan nawaaxiga Rotterdam, wuxuuna tilmaamay in ujeedadoodu tahay in ay magaca Soomaali intii awoodooda ah ay dhulka ka qaadaan, kuna dedaalaan in ay ku dhiirageliyaan Soomaalidu in marka hore ay dhexooda is caawiyaan, iskana war-hayaan Waxa aad inoo dhibay fahamka qaldan ee ay bulshada naga qabaan iyo sida haddii aan Soomaali nahay aan isku dhiganay, waxaan dooneyno waxey tahay sidii loo heli lahaa dad bisil oo Soomaali ah kana shaqeeya sidii hooyooyinka iyo ubadka magaaladan wax loogu qaban lahaa ayuu yiri Nuur Maxéd Faarax, wuxuuna xusay in tiirka ugu weyn ee ururkoodu ku dhisan uu yahay in wax walba laga tashado, laga doodo, kadibna la qaato fikirka badbaadinta iyo wax dhisida. 